Juozas Obelienius

Juozas Obelienius (1903 m. Riogliškiuose, Lekėčių vls. – 1979 m. rugpjūčio 29 d. Vilniuje) – Lietuvos irklavimo sporto veikėjas, treneris, keliautojas, kraštotyrininkas.

 Biografija 

J. Obelienius lankė Riogliškių pradinę mokyklą. 1923–1926 m. gyveno Kaune. Dirbo Kauno „Aušros“ gimnazijoje sekretoriumi. Vakarais  mokėsi Lietuvos mokytojų profesinės sąjungos suagausiųjų Kauno gimnazijoje.Antanas Vaičius. Obelienius Juozas. Kraštotyrininkas krsvbiblioteka.lt

Baigė Vytauto Didžiojo universiteto Humanitarinių mokslų fakultetą. Buvo Akademinio sporto klubo pirmininkas (1930 m.), Kauno jachtklubo narys. Vokiečių okupacijos metais dirbo Vilniaus filharmonijoje, buvo Muzikinio liaudies teatro direktoriumi. Pokaryje dirbo LSSR komisarų tarybos Reikalų valdyboje. Vėliau dirbo Vilniaus „Dailės” dirbinių gamykloje.Juozas Obelienius. Irkluotojas, keliautojas, treneris lse.ltJuozas Obelienius. Išsami biografija limis.lt 

1946–1951 m. vadovavo Lietuvos irklavimo federacijai (pirmasis prezidentas). Buvo Vilniaus „Žalgirio” vandens sporto sekcijos pirmininkas, Respublikinės irklavimo sekcijos teisėjų kolegijos prezidiumo narys, trenerių tarybos pirmininkas.

J. Obelienius reiškėsi kaip kraštotyrininkas, rinko tautosaką, gimtojo krašto pokario atsiminimus. Per savo gyvenimą surinko per tūkstantį dainų su melodijomis, užrašė pasakų ir padavimų. Rėmėsi autentiškais pasakotojų žodžiais, kuriuos įrašydavo į magnetofoną. Gyvendamas Vilniuje, iš surinktos medžiagos parengė kraštotyros darbus:
 „Pluoštas medžiagos Zapyškio apylinkės monografijai“. I, II, III d., 1976 m.
 „Nesurašyti testamentai“, 1974–1979 m. (Zapyškio 10 metų pokario istorija). 

 Bibliografija 

 Lietuvos TSR vandens turistų keliai . Vilnius. – Mintis, leid. 1972, 1982 m. 

 Šaltiniai 

Kategorija:Lietuvos irklavimo treneriai
Kategorija:Lietuvos sporto veikėjai
Kategorija:Lietuvos kraštotyrininkai